Phokis — Delphi — 20-46 AD
Region: Central Greece (IG VII-IX) — Delphi 

αρχοντος εν χα[ραδρα] αγ[ησα]νδρου του αγαθωνος μηνος ογδοου εν δε δελφοις αρχοντος πασωνος του δαμωνος μηνος [ηρ]ακληου βουλευο[ντων] αβρομ[αχου τ]ου ξεναγορα και μαρκου κορνηλιου ρουφου. χειρ θεοφιλου του ευαμερου υπερ ζωπυραν χαριδαμο[υ] χα[ρ]αδραια[ν] παρουσαν και κελευ[ουσα]ν γρα[ψαι] υπερ αυταν. απεδοτο ζωπυρα [χαριδαμου] τωι απολλωνι τωι πυθιωι κορασιον οικο[τρ]οφ[ε]ς α ονομα αρκισα συ[ν]ευα[ρεστεοντος α]υτα και του ανδρος [φι]λωνος και του υιου φιλωνος τειμας αργυριου δειναριων εκατον και ταν τειμαν απεχει πασαν. βεβαιωτηρες κατα τους αμφοτηρων [νομους] χαραδραιος μεν δαμων θεοκλεους δελφος δε θεοφιλος ευαμερου καθως επιστευσε [τω θ]εω ταν ωναν αρκισα εφ ωτε ελευθ[ερ]α ε[ιμεν] και ανεφαπτος απο παντων τον παντα βιον και [τρε]χ[ουσα] οπα κα θελη και ποιουσα ο κα θελη. ει δε τις εφαπτοιτο αρκισας επι καταδουλισμω βεβαι[ον παρεχ]οντω τω θεω ταν ωναν α τε αποδομενα και οι βεβαιωτηρες. ομοιως δε και ο παρατυχων κυριος εστω συλεων και αφαιρουμενος αρκισαν εις ελευθεριαν αζαμιος ων και ανυποδικος πασας [δικας] και ζαμιας. τιθεμεθα δε ταν ωναν δια του γραμματεως λυσιμαχου του νικανορος εις τα δημοσια της πολεως γραμματα ταν δε ετεραν ενχαραξασα εν τω θεατρω. μαρτυρες οι τε ιερεις [του] απολλωνος διονυσιος αστοξενου δαμων πολεμαρχου και ιδιωται ξεναγορας αβρομ[αχου πα]σων δαμωνος φιλοξενος φιλοξενου. [χ]ειρ δαμωνος του θεοκλεους χαραδρα[ιου]. γεγονα βεβαιωτηρ επι τας προγεγραμμενας ωνας. χειρ θεοφιλου. χειρ φιλωνος του φιλωνος χαραδραιου. συνευαρεστω τα προγεγραμμενα ωνα και ο υιος μου φιλων. μαρτυρες οι αυτοι.